----

----

I Teave

Komisjon

----

Euro vahetuskurss (1)

14. detsember 2005

(2005/C 320/01)

1 euro= 

----

(1)

Allikas: EKP avaldatud viitekurss.

----

----

Päritolunimetuste ja geograafiliste tähiste kaitset käsitleva määruse (EMÜ) nr 2081/92 artikli 6 lõike 2 kohase registreerimistaotluse avaldamine

(2005/C 320/02)

Käesoleva dokumendi avaldamine annab õiguse esitada vastuväiteid kooskõlas nimetatud määruse artiklitega 7 ja 12d. Kõik vastuväited taotlusega seotud vastuväited tuleb edastada liikmesriigi, Maailma Kaubandusorganisatsiooni liikmesriigi või kolmanda riigi pädeva asutuse vahendusel kuue kuu jooksul alates käesoleva dokumendi avaldamisest. Dokumendi avaldamise tingisid järgmised, eelkõige punktis 4.6 esitatud üksikasjad, mis võimaldavad lugeda taotluse põhjendatuks vastavalt määrusele (EMÜ) nr 2081/92.

KOKKUVÕTE

NÕUKOGU MÄÄRUS (EMÜ) nr 2081/92

“GATA-HURDES”

EÜ nr: ES/00121/28.03.2000

KPN ( X ) KGT ( )

Käesolev kokkuvõte on koostatud teavitamise eesmärgil. Täieliku teabe saamiseks (eriti kõnealuse kaitstud päritolunimetusega toodete tootjate kohta) soovitame huvitatud isikutel tutvuda tootekirjelduse täisversiooniga liikmesriigis või Euroopa Komisjoni asjaomastes talitustes. (1)

1.   Liikmesriigi vastutav talitus:

2.   Taotlejate rühm:

Õlipressimisettevõtjate ühistuste ja õlipressimise eraettevõtjate ühing:

3.   Tooteliik:

Ekstra neitsioliiviõli. Klass 1.5 — Õlidja rasvad

4.   Spetsifikatsioon

(artikli 4 lõikes 2 sätestatud nõuete kokkuvõte):

4.1.   Nimi: “Gata-Hurdes”.

4.2.   Toote kirjeldus: “Manzanilla Cacereña” sordi oliivi (Olea europaea) viljast saadav ekstra neitsioliiviõli, mis vastab spetsifikatsioonis märgitud tingimustele.

Seda õli eristavad organoleptilised omadused on suurepärane viljamaitse, õrnalt mõrkjas või üldse mitte mõrkjas maitse ja väga vähene teravamaitselisus. Õli on seega viljamaitseline ja mahe.

Värv on kuldkollane, kui vili on küps. Õli võib olla roheka tooniga, kui see on saadud enne oliivide värvuse muutumist või värvuse muutumise ajal koristatud oliividest.

Füüsikalis-keemiliste omaduste poolest on õli tihe, eriomase rasvhapete isikupäraga: seda eristavad selgelt küllastunud/küllastumata rasvhapete kõrge suhtarv ja omakorda ka oleiinhappe/linoolhappe kõrge suhtarv, mille puhul oleiinhappe osakaal on üldjuhul üle 75 %. Esile tõstetakse ka õli head vastupidavust räästumisele.

4.3.   Geograafiline piirkond: Cáceresi provintsi põhjaosa mägialad, Extremadura autonoomses piirkonnas Hispaania lääneosas. Sierra de Gata mägiala, Hurdesi, Gabriel ja Galáni, Valle del Ambrozi oru, Jerte ja La Vera looduslikud piirkonnad. Geograafiline piirkond hõlmab kokku 84 haldusüksust pindalaga 449 430 ha, millest oliivisalude all on 30 329 ha.

4.4.   Päritolutõend: Reguleeriv asutus juhib päritolu ja kvaliteedi tagamise süsteemi selleks asutatud sertifitseerimisasutuse kaudu, kelle kontrolli alla kuuluvad oliivisalud, oliivide üleandmine õlipressimisettevõtetesse, tootmine, ladustamine, villimine ja turustamine oliivisalude, õlipressimisettevõtete ja -õlitööstusettevõtete registrite kaudu ning inspektsioonide, proovivõttude, analüüside ning lõpptoote jälgimise abil. Reguleeriv asutus on volitatud sertifitseerima tooteid, mis vastavad spetsifikatsioonis sätestatud nõuetele. Sertifitseeritud tooted tähistatakse turustamisel toodet eristava ühtse lisaetiketiga.

4.5.   Tootmismeetod: Kogu piirkonna oliivisaludes on oliivipuud tavaliselt või traditsiooniliselt istutatud tihedalt või väga tihedalt ning enamasti istutatakse üle 250 puu hektari kohta Selle tunnuse poolest eristub kõnealune tootmispiirkond muudest oliivisaludest.

Samuti on traditsiooniks viljelus kõrgemate mäenõlvade astangualadel, kus esineb probleeme istanduse mehhaniseerimisega.

Traditsiooniliseks paljundamisviisiks on olnud noorokste tagasilõikamisel järelejäänud, võraosast pärineva viljaoksa pookimine. Lisaks traditsioonilisele meetodile vaadeldakse praegu esimesi istandusi, mille taimne materjal pärineb poolpuistest pistikutest, mis juurduvad tänu vihmutamisele.

Oliivisalu kasvatust kaitstud geograafilise tähise piirkonnas iseloomustab kasutatavate tehnikate aeglane areng.

Veel üheks omapäraks on mahepõllundusviiside laialdane vastuvõtt.

Tänapäevastes kasvandustes haritakse mulda perpendikulaarselt üks kuni kolm korda aastas traktori ja kultivaatoriga, tavaliselt kevadel ja varasuvel.

Pinnnast väetatakse kompleksväetistega.

Okste tagasilõikamine on arenenud täiesti vabas vormis puudest madalate puude suunas, mis sobib lauaoliivide käsitsi koristuseks.

Oliivid tuleb koristada otse puult hooajal, mille määravad kindlaks päritolunimetusega seotud tehnilised asjatundjad.

Viljad pärinevad reguleeriva asutuse oliivikasvanduste registrisse kantud oliivisaludest.

Saagikoristuse ajal tuleb otse puu otsast koristatud viljad eraldada maast korjatud viljadest.

Transport toimub konteinerites puhtuse ja hoolikuse seisukohalt viljadele sobivates tingimustes. Õlipressimisettevõttesse üleandmine peab toimuma kuni kaheteistkümne tunni jooksul pärast koristust.

Õlipressimisettevõtte õuel vaadatakse mahalaadimise ajal vilja kvaliteet üle, pöörates erilist tähelepanu puhtusele, muljumisjälgede, haiguste ja kahjurite puudumisele.

Puhastusmasinates ei tohi oliividele sattuda mingisugust mustust.

Oliivipartiid peavad olema selgelt märgistatud.

Toote kvaliteedi säilitamist jälgitakse kogu protsessi vältel, kõikides teadaolevates eri süsteemides.

Saadav õli ladustatakse nõuetekohaselt märgistatud mahutites, mis vastavad spetsifikatsioonis sätestatud hügieeni- ja puhtusenõuetele.

“Gata-Hurdes” kaitstud päritolunimetusega õli villimine peab toimuma kindlaks määratud geograafilises piirkonnas, nagu on ette näinud määranud taotlejate rühm. See on vajalik kvaliteedi säilitamiseks ning jälgitavuse ja kontrolli tagamiseks kogu sertifitseerimisprotsessi jooksul algusest lõpuni.

Protsess on lõpule jõudnud, kui sertifitseeritud toote pakendile kinnitatakse nummerdatud lisaetikett, mis tagab toote kvaliteedi ja päritolu. Lisaetiketi väljastab reguleeriv asutus, kelle pädevus on piiritletud vastavas määruses järgmiselt.

Territooriumi osas tootmispiirkond.

Toodete osas kaitstud päritolunimetusega tooted kõikides nende tootmis-, ladustamis-, pakendamis-, ringlemis- ja turustamisetappides.

Isikute osas eri registritesse kantud isikud.

Seega peab pakendamine toimuma käesoleva spektsifikatsiooni punktis C piiritletud geograafilises piirkonnas, et kontrolliasutus saaks tagada kaitstud toote jälgitavuse ja kontrolli kogu protsessi jooksul ning kaitstud toote kvaliteeti oleks võimalik säilitada.

Pakendamine peab kvaliteedi säilitamiseks toimuma piiritletud geograafilises piirkonnas; kuna tegemist on raskesti ligipääsetava mägialaga, eeldab pakendamata kujul transportimine õli hoidmist ebasobivates keskkonnatingimustes, mida halvendab transpordiaja pikem kestus. See kahjustaks kahtlemata õli organoleptilisi omadusi ja muudaks seega päritolunimetusega määratud iseloomulikke tooteomadusi.

Villida võib ainult sertifitseeritud päritolunimetusega õlisid, mille on sertifitseerinud reguleeriv asutus, sama asutuse poolt heakskiidetud pakenditesse, mis on märgistatud siltide ja lisaetikettidega, mis vastavad selle asutuse kehtivatele standarditele.

4.6.   Seos piirkonnaga: Päritolunimetusega piiritletud piirkonna tüüpiline pinnareljeef on mäeaehelik, mis vastab Kesk-Kordiljeeride lõunanõlvale kõrgendikega, mis ulatuvad 400 kuni 2 000 meetrini. Oliivikasvatus ulatub madalamatest kõrgendikest kuni ligikaudu 800 meetri kõrguste aladeni.

Pinnas on moodustunud ränimaterjalidele, peamiselt graniitkivile, mida ümbritseb ulatuslikel aladel paekivi ja liivakivi.

Kliima osas iseloomustab piirkonda J. Papadakise järgi Avena Cálido (“soe kaer”) tüüpi talv, välja arvatud kirdes, kus valitseb Gredose piirkonna mõju tõttu Avena Fresco (“jahe kaer”) tüüpi talv. Suved on Maíz'i (“mais”) tüüpi. Aasta keskmine sademetehulk kõigub 600 ja 1 300 mm vahel, mille tõttu piirkonda klassifitseeritakse niiske ja kuiva vahemerelise kliima üleminekukliimana.

Peaaegu kogu päritolunimetuse piirkond kuulub Tejo jõe vesikonda. Peamise jõestiku moodustavad Tietari, Jerte, Eljasi ja Alagóni jõed.

Piirkonna lääneosas — Valverde del Fresno, Eljasi, San Martín de Trevejo ja Villamieli haldusüksuses — teostatud uurimistööd on võimaldanud täheldada õlipressimisprotsessiga seonduvate kivitükkide leidumist Rooma aja kihtides.

Gata mäeahelik oli sajandi algusest alates oma õlide poolest väljaspool Hispaaniat kõige tuntum piirkond, ilmselt pälvitud rahvusvaheliste auhindade tõttu. Piirkonnas toodeti keskmiselt 650 000 kg õli, lisaks ekstrahheeriti oliivijääkõli ning valmistati seepi.

Hurdesis on oliivid olnud ja on jätkuvalt peamiseks põllukultuuriks, mida on seal viljeldud sama kaua kui Gata piirkonnas.

Ülejäänud kaitstud päritolunimetusega hõlmatud alasse kuuluvates piirkondades oli oliivikasvatus peamine tegevusala kuni kaasaegse viljapuukasvatuse sissetoomiseni ja niisutatavate alade laiendamiseni.

Nagu teada, pärinevad kõik sama sordi oliivipuud samast puust, mis saadi oletatavasti mõne teise sordi oksa pookimisest pärismaise metsoliivipuu külge. Üheainsa sordi esinemine päritolunimetusega hõlmatud piirkonnas on selge näide selle piirkonna oliivikasvatusalasest ühtsusest.

Selle sordi sajanditevanuste oliivipuude olemasolu järgi võib arvata, et selle sordi määratlus ulatub vähemalt XVI sajandisse. Manzanilla Cacereñat peetakse üheks Hispaania kahekümne neljast peamisest oliivisordist selle levimuse tõttu Cáceresi provintsi põhjaosas, kus kasvab 47 % sellest sordist kogu riigis.

Sort ei ole väga jõuline, juurdub kergesti ning on hästi kohanenud kehva mullakvaliteedi ja külmade aladega. Sordi õitsemisaeg on varane, ning seda peetakse isetolmlemiseks sobivaks ning kõrge tolmlemis- ja viljastumisastmega sordiks. Viljad küpsevad varakult ja ebakorrapäraselt ning kukuvad kergesti alla, mis lihtsustab saagikoristust masinatega.

Sort on väga huvitav oma topeltsobivuse poolest nii toidulauale kui ka õlipressimiseks, varase viljakandvuse ning suure ja pideva saagikuse poolest tavalistes kasvutingimistes. Õlisisaldus on väike, ligikaudu 15 % märgainest.

4.7.   Kontrolliasutus: 

Nõukogu 26. juuni 1989. aasta määruse 2081/92 artikli 10 kohaselt vastab reguleeriv asutus toiduainete sertifitseerimisasutuste standardi EN 45011 nõuetele.

4.8.   Märgistus: Kinnitust, et ekstra neitsioliiiviõli vastab reguleeriva asutuse poolt kehtestatud ettekirjutustele, kontrollitakse toote pakendile kinnitatud lisaetiketi abil. Lisaetiketid trükitakse riigi rahapajas, neil on jooksev numeratsioon, et vältida pettusi ja võltsimist. Kaubamärgi siltidel peab olema märgitud päritolunimetus.

4.9.   Riiklikud nõuded: “Gata-Hurdesi” kaitstud päritolunimetuse suhtes kohaldatav siseriiklik õiguslik raamistik on järgmine:

2. detsembri 1970. aasta seadus 25/1970 viinamarjakasvatust, veine ja kangeid alkoholijooke käsitlevate eeskirjade kohta ning 23. märtsi 1972. aasta määrus 835/1972 seaduse 25/1970 üksikasjalike rakenduseeskirjade kohta.

8. juuli 1988. aasta kuninglik dekreet 728/1988, millega kehtestatakse muude toodete kui veinitoodete üldiste ja konkreetsete päritolunimetuste üldnõuded.

22. oktoobri 1999. aasta kuninglik dekreet 1643/1999 kaitstud päritolunimetuste ja kaitstud geograafiliste tähiste ühenduse registrisse kandmise taotlemist käsitleva korra kohta.

----

(1)  Euroopa Komisjon, põllumajanduse peadirektoraat, põllumajandustoodete kvaliteedipoliitika üksus, B-1049 Brüssel.

----

----

Teatatud koondumise aktsepteering

(Toimik Nr. COMP/M.3969 — Société Générale/Ford Lease-Business Partner)

(2005/C 320/03)

(EMPs kohaldatav tekst)

22. novembril 2005 otsustas Komisjon mitte vastu seista ülalmainitud koondumisele ning kuulutada see vastavaks ühisturu nõuetega. Käesolev otsus on tehtud Nõukogu määruse (EÜ) Nr. 139/2004 Artikli 6(1)(b) alusel. Täielik otsuse tekst on kättesaadav vaid inglise ning avaldatakse peale seda kui dokumendist on kustutatud kõik võimalikud ärisaladused. Otsus on kättesaadav:

----

----

Teatatud koondumise aktsepteering

(Toimik Nr. COMP/M.3943 — Saint-Gobain/BPB)

(2005/C 320/04)

(EMPs kohaldatav tekst)

9. novembril 2005 otsustas Komisjon mitte vastu seista ülalmainitud koondumisele ning kuulutada see vastavaks ühisturu nõuetega. Käesolev otsus on tehtud Nõukogu määruse (EÜ) Nr. 139/2004 Artikli 6(1)(b) alusel. Täielik otsuse tekst on kättesaadav vaid inglise ning avaldatakse peale seda kui dokumendist on kustutatud kõik võimalikud ärisaladused. Otsus on kättesaadav:

----

----

Teade teatavate dumpinguvastaste meetmete kehtivuse lõppemise kohta

(2005/C 320/05)

Olles avaldanud teate meetmete eelseisva lõppemise kohta (1) ning kuna komisjon ei ole saanud pärast selle teate avaldamist ühtegi läbivaatamistaotlust, teatab komisjon, et allpool nimetatud dumpinguvastased meetmed kaotavad lähiajal kehtivuse.

Käesolev teade avaldatakse kooskõlas nõukogu 22. detsembri 1995. aasta määruse (EÜ) nr 384/96 (2) (kaitse kohta dumpinguhindadega impordi eest riikidest, mis ei ole Euroopa Ühenduse liikmed) artikli 11 lõikega 2.

----

(1)EÜT C 130, 27.5.2005, lk 8.

(2)EÜT L 56, 6.3.1996, lk 1. Määrust on viimati muudetud nõukogu määrusega (EÜ) nr 461/2004 (ELT L 77, 13.3.2004, lk 12).

----

----

Liikmesriikide edastatav teave riigiabi kohta, mida antakse kooskõlas komisjoni 12. jaanuari 2001. aasta määrusega (EÜ) nr 70/2001, mis käsitleb EÜ asutamislepingu artiklite 87 ja 88 kohaldamist väikestele ja keskmise suurusega ettevõtetele antava riigiabi suhtes

(2005/C 320/06)

(EMPs kohaldatav tekst)

----

----

Eelteatis koondumise kohta

(Juhtum nr COMP/M.4052 — BAM/AM)

Juhtumi puhul võidakse rakendada lihtsustatud korda

(2005/C 320/07)

(EMPs kohaldatav tekst)

----

(1)ELT L 24, 29.1.2004, lk 1.

(2)ELT C 56, 5.3.2005, lk 32.

----

III Teatised

Komisjon

----

AVALIK PÖÖRDUMINE TAOTLUSTE ESITAMISEKS – KEA PD 47/05

Hea tava kogemuse vahetus noorsootöös Euroopa ja Aafrika, Kariibi mere ja Vaikse ookeani piirkonna (AKV/ACP), Aasia ja Ladina-Ameerika vahel

Programm NOORED

Tegevus 5.1.2. Tugimeetmed koostöös partnerriikidega

(2005/C 320/08)

1.   Eesmärgid ja kirjeldus

Käesolev Avalik pöördumine taotluste esitamiseks on koostatud eesmärgiga toetada projekte, mis soodustavad kogemuste ja hea tava kogemuse vahetust noorte valdkonnas Euroopa Liidu, kandidaatriikide, EVA/EFTA***/ EEA/EMP**** maade ja Aafrika, Kariibi mere ja Vaikse ookeani piirkonna(AKV/ACP) riikide vahel.

Nende projektide üldisteks eesmärkideks on kaasa aidata põhimõtete väljakujundamisele suhetes noortega, noorsootöö arengule ja vabatahtlikule sektorile, aga ka noorteorganisatsioonide ja -ühenduste suutlikkuse tõhustamisele ja juhtimisvõimete arendamisele asjaomastes riikides.

Projektide spetsiifilised eesmärgid peavad olema suunatud partnerite vajadustele Aafrika, Kariibi mere ja Vaikse ookeani piirkonna (AKV/ACP) riikides ja peavad:

Projektid võivad keskenduda laiale teemaderingile olenevalt projekti kaasatud partnerite spetsiifikast, sisaldades kultuurilist mitmekesisust ja sallivust, noorte osalust ja teavet, edutamist ja mitteformaalhariduse tunnustamist ning uuenduslikkust noorsootöös.

2.   Valitavad kandidaadid

Taotlejateks võivad olla mittetulunduslikud organisatsioonid, mis on seaduslikul alusel loodud ühes alljärgnevatest maadest:

Projektid peavad kaasama organisatsioone või teisi seaduslikult loodud asutusi vähemalt neljalt maalt (kaasa arvatud taotleja). Need peavad sisaldama vähemalt kahte programmis NOORED osalevat nn. Programmimaad, millest vähemalt üks on EL Liikmesriik ja vähemalt kaks Partnerriiki AKV/ACP ***/Aasia/Ladina-Ameerika piirkonna riikidest.

3.   Projektide rahastamise eelarve ja projektide kestvus

Projektide kaasrahastamiseks ettenähtud kogusumma on 1 000 000 eurot. Komisjoni- poolne rahaline panus ei tohi olla suurem kui 80 % väljavalitava projekti kogumaksumusest. Suurim võimalik toetus ei või ületada 100 000 eurot ühe projekti kohta.

Projektid peavad algama ajavahemikus 1. november 2006 — 31. detsember 2006. Nende kestvus peab olema 6 kuni 12 kuud, hõlmates ühte põhitegevust, mis omakorda jaguneb ettevalmistvaks tööks ja jätkutegevuseks, või mitmeks tegevuseks/ürituseks.

4.   Tähtaeg

Taotlused tuleb saata Komisjonile tähtajaga hiljemalt 30. juuni 2006 (postitempli kuupäev).

5.   Täiendav informatsioon

Käesoleva Avaliku pöördumise täispikk tekst ja taotlusblanketid on kättesaadavad veebilehel:

http://europa.eu.int/comm/youth/call/index_en.html

Taotlused peavad järgima täispikas tekstis sätestatud nõudeid ning need tuleb esitada selleks ette nähtud taotlusblanketil.

----

----

PROGRAMM DAPHNE II (2004—2008)

laste-, noorte- ja naistevastase vägivalla ärahoidmiseks ja selle vastu võitlemiskes ning ohvrite ja riskirühmade kaitsmiseks

Teatavaid kaasfinantseeritavaid projekte käsitlev ettepanekute esitamise kutse 2006

(2005/C 320/09)

Käesolevaga käivitatakse programmiga Daphne II seotud ettepanekute esitamise kutse. Ettepanekute esitamise kutse põhieesmärgid, tervikteksti ja suunised leiate Daphne veebisaidilt

http://europa.eu.int/comm/justice_home/funding/daphne/funding_daphne_en.htm

Alates 2004. aasta novembrist teavitab ja abistab taotlejaid abiteenistus, mille e-posti aadress on daphne@transtec.be

Täidetud avalduse vorm ja kõik selle lisad (4 eksemplari paberil + üks elektrooniline eksemplar disketil või CD-ROMil) tuleb saata komisjonile 10. veebruar 2005 järgmisel aadressil:

Ümbrikule tuleb märkida järgmine tekst: “APPLICATION UNDER THE DAPHNE II PROGRAMME”.

----

----

Teatavatesse kolmandatesse riikidesse eksporditava pehme nisu eksporditoetuse kehtestamise pakkumiskutse teatise muudatus

(2005/C 320/10)

(“Euroopa Liidu Teataja” C 166, 7. juuli 2005)

Leheküljel 54 asendatakse I jaotise “Objekt” punkt 2 järgmisega:

“Vastavalt komisjoni määruse (EÜ) nr 1501/95 (1) artikli 4 lõikes 1 sätetele võib suurima eksporditoetuse kehtestada ligikaudu 5 000 000 tonni suurusele üldkogusele.”.

----

(1)EÜT L 147, 30.6.1995, lk 7.

----